Økologiske spirer og frø til egenplantning - Økovejen
Velkommen til vores udvalg af spirer og frø. Måske du er havnet her fordi du sidder inde med en drøm eller interesse om at skabe din egen køkkenhave, blomsterbed eller urtehave. Gør det selv med frø fra Bingenheimer og dyrk dine egne biodynamiske grøntsager, urter og blomster.
Frøene er eftertragtet af en række økologiske gartnere, foruden de biodynamiske sværger til Bingenheimers frø til deres professionelle dyrkning. En anbefaling, som haveejere roligt kan tage bestik af. Alle frø fra Bingenheimer er frøfaste sorter, hvilket vil sige uden F1-Hybrider. De er dyrket med henblik på en god dyrkningssikkerhed, ensartethed, god smag og høj ernæringskvalitet. Du finder i øvrigt også en spirebeholder, hvor du kan lave dine egne friske spirer. Det er nemt, billigt og sundt, plus det smager rigtig godt.
Hvordan udvikler frøet sig?
Det er helt utroligt, hvordan et lille frø kan blive til en grøntsag, en blomst eller endda et træ.
Frøskallen består af moderplantens væv, der beskytter det imod frost og stød. Frøet spirer såfremt forholdene omkring det er i orden, dvs. at de ligger i en form for dvale, indtil varmen træder frem og de igen vågner op. For at et frø kan spire, behøver det vand, som optages gennem frøskallen. Dernæst ilt, varme og selvfølgelig jord. Nogle ligger i længere dvale end andre, mens andre er hurtige til at spire. Størstedelen af de små frø, bl.a. urter og landbrugsafgrøder overlever typisk i jorden mange år. Når frøet spirer optager det vand og næringsstoffer gennem kimroden, som er vokset ud af frøskallen. Derefter begynder den lille spire at vokse sig stor og modstandsdygtig.
Når der skal plantes grøntsager – og for så vidt også blomster og spirer. Er den rette temperatur vigtig. Det er meget forskelligt fra grøntsag til grøntsag og krydderurt til krydderurt, hvilken temperatur jorden bør have inden du planter dem. Du finder temperaturen oplistet nedenfor:
Tomater: 14 grader
Agurk: 12 grader
Bønner: 12 grader
Græskar: 12 grader
Gulerødder: 6 grader
Porrer: 5 grader
Radiser: 5 grader
Persille: 5 grader
Spinat: 4 grader
Dild: 4 grader
Spiretiden for de enkelte grøntsager er også meget forskellig fra hinanden. Det kan være meget rart at vide, hvor længe der går før de første spirer træder frem, således at man ved om der er liv.
Nedenfor ser du selvsamme grøntsager og krydderurter samt deres spiretid:
Tomater: 4-10 døgn
Agurk: 5-8 døgn
Bønner: 6-10 døgn
Græskar: 5-10 døgn
Gulerødder: 8-17 døgn
Porrer: 9-18 døgn
Radiser: 4-9 døgn
Persille: 15-28 døgn
Spinat: 6-12 døgn
Dild: 14-28 døgn